[{"text_idx": "#000000", "text": "Digwyddiad Ymchwil Myfyrwyr cyn y Gynhadledd"}, {"text_idx": "#000002", "text": "Mae myfyrwyr Prifysgol Bangor wedi dangos eu cefnogaeth i'r brifysgol unwaith eto yn yr Arolwg Cenedlaethol Myfyrwyr, ac wedi gosod y brifysgol yn wythfed ymysg prifysgolion anarbenigol y DU ac yn ail ymysg prifysgolion Cymru."}, {"text_idx": "#000006", "text": "\"Mae'r canlyniadau hyn yn gadarnhad gwych o'n gweithgareddau ac, yn wir, o werthoedd Prifysgol Bangor. Mae gennym enw da am ddarparu addysgu a chefnogaeth ragorol i fyfyrwyr, ac mae'r canlyniadau gwych hyn yn adlewyrchu hynny. Bydd y data hefyd yn ddefnyddiol i ddarpar fyfyrwyr, a fydd yn penderfynu lle i fynd i brifysgol yn ystod yr wythnosau nesaf.\" Llwyddodd tri chwrs gradd ar ddeg i ennill sgo\u0302r boddhad o 100% gan y myfyrwyr a llwyddodd naw maes pwnc cyffredinol hefyd i ennill sgo\u0302r boddhad o 100%, sy'n eu gosod ar frig tabl eu pwnc yn y DU. Mae sgo\u0302r boddhad cyfartalog Prifysgol Bangor o 90% yn uwch na'r sgo\u0302r cyfartalog o 84% yn y DU a Chymru."}, {"text_idx": "#000007", "text": "Priodolwyd y llwyddiant gan uwch aelodau staff y brifysgol i safon uchel yr addysgu a'r profiad a gaiff myfyrwyr ym Mhrifysgol Bangor, ynghyd a\u0302 pharodrwydd y brifysgol i gydnabod unrhyw broblemau a gaiff myfyrwyr unigol a rhoi sylw iddynt."}, {"text_idx": "#000009", "text": "\"Wrth gwrs, mae'r staff i gyd yn cyfrannu at ein hymroddiad i'r myfyrwyr ac i ansawdd eu profiad ym Mangor, mae hyn yn cynnwys nid yn unig yr academyddion sy\u2019n traddodi\u2019r darlithoedd, ond hefyd y staff technegol sy\u2019n cynnal y labordai, y myfyrwyr PhD sy\u2019n cynorthwyo gyda thiwtorialau, ein gweinyddwyr, a phob adran wasanaeth sy'n sicrhau bod bywyd yn y brifysgol yn mynd rhagddo'n ddidrafferth. Hoffwn ddiolch i'n holl staff a hoffwn hefyd ddiolch i'n graddedigion diweddar am roi cystal adborth am y brifysgol. Rydym yn gobeithio y byddant yn cadw cysylltiad a\u0302 chymuned cyn-fyfyrwyr Prifysgol Bangor.\""}, {"text_idx": "#000011", "text": "\u201cDros gyfnod o dair blynedd rwyf wedi wedi cael profiadau cofiadwy i'w trysori am oes! Roedd y cwrs yn hynod ddiddorol ac yn berthnasol iawn i'r oes a'r byd gwaith sydd ohoni. Mae'r brifysgol hefyd wedi cynnig profiadau gwerthfawr megis y cyfle i gyd-weithio a\u0302'r adran farchnata mewn diwrnodau agored, eisteddfodau ac hefyd gyda\u2019r Rhaglen Dawn a Chyfle. Rwyf wedi mwynhau fy hun i\u2019r fath raddau ym Mangor, a gan fod safon y dysgu yn ardderchog, rwyf am ddychwelyd yn o\u0302l i Fangor fis Medi i ddilyn cwrs o\u0302l-radd TAR Dysgu Uwchradd.\u201d"}, {"text_idx": "#000013", "text": "\u201cMae Bangor yn lle gwych i astudio, rhwng y mo\u0302r ar mynydd a golygfeydd godidog y gogledd. Mae'n lle clo\u0301s ac yn fan perffaith ar gyfer gwneud ffrindiau a chymdeithasu gyda llu o bobl, yn gyd-Gymry ac eraill o bedwar ban byd. Roeddwn yn ddigon ffodus i dderbyn ysgoloriaethau er mwyn astudio yma ac mae'r gefnogaeth honno wedi bod yn allweddol wrth imi fynd ati i gyflwyno aseiniadau. Mae Bangor hefyd yn cynnig nifer o gyfleoedd i fyfyrwyr i wirfoddoli, i fod yn rhan o di\u0302m chwaraeon ac i ymaelodi a\u0302 chymdeithasau amrywiol. Rwy\u2019n hynod falch fy mod yn rhan o'r gymdeithas Mae Steffan Nicholas o Gaerfyrddin, yn fyfyriwr yn yr Ysgol AddysgGymraeg yma ym Mangor ac yn mwynhau\u2019n arw cael byw a chymdeithasu yn neuadd John Morris-Jones.\u201d"}]